У гарадскім пасёлку Івянец на стадыі праектавання новы мікрараён жылой забудовы ў раёне сярэдняй школы. Самае актыўнае будаўніцтва вядзецца на вуліцы Садовай і завулку з аналагічнай назвай. За апошнія гады на карце пасёлка, дзякуючы маладым забудоўшчыкам, з’явіліся вуліцы Ф. Скарыны, М. Багдановіча, Дуніна-Марцінкевіча. Унесена прапанова адну з новых вуліц назваць у гонар паважанага педагога-арганізатара, былога дырэктара Івянецкага дзіцячага дома-інтэрната Фёдара Лазаравіча Гольдшмідта.